Sondag 27 Februarie 2022 - 'N GEMEENTE IN AFRIKA VIR DIE HELE WÊRELD
Sondag 27 Februarie 2022
Tema: Moenie 'worry' nie, Herodus!
Daar was nog altyd iets in my wat na U gesoek het, liewe Here van genade. Hierdie soeke het my hierheen gelei vandag. Maar ek is soms bekommerd, tot diep in my gees. Bekommerd oor die toekoms, die hede, sommer oor alles.
Ek dink dis waarom ek hier is, Here. Help my om die "worry" te verruil vir die wete dat U my altyd naby aan U hou. Dankie dat U nie ver is nie. U is hier, in hierdie gebou, en ook in my "worry".
Skriflesing: Lukas 13:31-35
Op daardie selfde oomblik het 'n aantal Fariseërs vir Jesus kom sê: "U moet padgee en na 'n ander plek toe gaan, want Herodes wil u doodmaak." Maar Hy sê vir hulle: "Gaan sê vir daardie jakkals: 'Kyk, vandag en môre dryf Ek nog bose geeste uit en maak Ek mense gesond, maar op die derde dag sal Ek my werk klaar maak.' In elk geval moet Ek vandag en môre en oormôre die reis voortsit, want dit is ondenkbaar dat 'n profeet op 'n ander plek as Jerusalem omkom. "Jerusalem, Jerusalem! Jy wat die profete doodmaak en die boodskappers stenig wat na jou toe gestuur is, hoe dikwels wou Ek jou kinders bymekaarmaak soos 'n hen haar kuikens onder haar vlerke, maar julle wou nie! Kyk, nou word julle stad aan julleself oorgelaat. Maar Ek sê vir julle: Julle sal My sekerlik nie sien nie totdat die dag kom wanneer julle sal uitroep: Loof Hom wat in die Naam van die Here kom!"
LUKAS 13:31‭-‬35 AFR83
Ek wonder wie van julle nog die ou Westerse films kan onthou, veral die met Clint Eastwood? Hierdie films het 'n basiese formule gehad wat gewoonlik eindig met 'n groot "dual" tussen twee mense in die middel van die dorp. Een van hulle het gewoonlik 'n sigaret gehad, maar albei het beslis 'cowboy' hoedens gedra. Daar was altyd 'n rolbossie betrokke.
Die dorp was altyd tjoepstil. Doodstil.
Ek wonder wat was die reaksie toe hierdie mense vir Jesus gesien het wat moet hoor dat Herodus hom laat roep het.
My vraag is egter, wie was die mense wat hom geroep het? Wanneer die heerser van 'n land jou laat roep moet jy maar seker maak jy gaan.
Dalk het daardie oomblik gelyk soos 'n "Western" film. Jesus staan egter nooit teenoor mense nie. Hy neem nooit 'n opponerende posisie in nie. Hy is nie reg met 'n skoot of twee soos Gene Hackman of Clint Eastwood nie. Hy stap eerder langs mense, maar Hy vra altyd belangrike vrae vir mense, of laat hulle met 'n stelling.
Hy is nie een om te skiet nie, maar een om eerder die waarheid te bring. Die ewige waarheid, dat daar in Hom bevryding van sondes is, asook 'n leefstyl wat jy op trots kan wees.
Maar wie was hierdie mense met wie Hy gepraat het op daardie oomblik?
Jesus gaan verder om te praat oor die ewige waarheid dat sekere mense altyd ander wil uitlok, en Hy eerder bymekaar wil maak.
Jesus wat Jerusalem wil bymekaar maak, word lynreg gestel teenoor Herodes wat dit nie wil doen nie. Jesus se omgee is egter nie wat hulle na soek nie, maar hulle kan ook nie daarvan genoeg kry nie.